PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. 48.729 /01.09.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

pentru modificarea H.C.L. nr.159/12.05.2022 privind aprobarea depunerii proiectului „Elaborarea Planului Urbanistic General al Municipiului Satu Mare”

În urma aprobării H.C.L. nr. 159/12.05.2022, U.A.T. Municipiul Satu Mare a depus spre finanţare un proiect privind elaborarea Planului Urbanistic General, în cadrul Planului Naţional de Redresare şi Rezilienţă (PNRR), Componenta C10 Fondul Local, Axa de investiție I.4 –Elaborarea/ actualizarea în format GIS a documentelor de amenajare a teritoriului și de planificare urbană.

Proiectul se află în faza de evaluare, etapă în care Ministerul Dezvoltării, Lucrărilor Publice și Administrației poate solicita clarificări cu termene restrânse de răspuns.

Conform solicitării de clarificări nr. 1928/31.08.2022, din partea Ministerul Dezvoltării, Lucrărilor Publice și Administrației, se cere corelarea valorii din cererea de finanțare generată în platforma electronică PNRR cu valoarea din documentele anexă la cererea de finanțare. Valoarea maximă eligibilă a proiectului în urma înregistrării în platforma electronică PNRR este de 2.362.896,00 lei la care se adaugă TVA, în consecință se impune modificarea valorii aprobării prin H.C.L. nr. 159/ 12.06.2022 de la 3.184.986,90 lei fără TVA la 2.362.896,00 lei fără TVA.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunerea de aprobare.

Director executiv Şef serviciu

Ec. Ursu Lucia Dr. Sveda Andrea